Vadims Krasnoslobodcevs

Vadims Krasnoslobodcevs (; dzimis 1983. gada 16. augustā) ir bijušais Kazahstānas hokejists, kreisās malas uzbrucējs. Karjeras laikā aizvadījis 474 spēles dažādos Kontinentālās hokeja līgas klubos. Kazahstānas hokeja izlases sastāvā Krasnoslobodcevs spēlējis deviņos pasaules čempionātos.

 Spēlētāja karjera 
Profesionāļa karjeru Krasnoslobodcevs uzsāka 2001. gadā, kad pievienojās Krievijas Augstākās līgas klubam Kurganas "Mostovik". 2004.—05. gada sezonu hokejists aizvadīja citā Augstākās līgas klubā — Habarovskas "Amur", bet 2005.—06. gada sezonā spēlēja Barnaulas "Motor" rindās.

2006. gada vasarā Vadims pievienojās Krievijas Superlīgas vienībai Ņižņekamskas "Ņeftehimik", taču 2008.—09. gada sezonā sāka spēlēt Astanas "Baris" sastāvā, ātri kļūstot par vienu no komandas uzbrukuma līderiem. "Baris" rindās Krasnoslobodcevs spēlēja līdz pat 2012.—13. sezonas noslēgumam, kad pārcēlās uz Ņižņijnovgorodas "Torpedo" rindām. "Torpedo" sastāvā uzbrucējs aizvadīja divas sezonas, taču 2015. gadā atgriezās "Baris". No 2016. līdz 2018. gadam spēlēja Vladivostokas "Admiral" rindās, taču tad, karjeras izskaņā, vienu sezonu aizvadīja Rumānijā.

Kazahstānas hokeja izlases sastāvā Krasnoslobodcevs spēlējis deviņos pasaules čempionātos.

 Ārējās saites 

Kategorija:1983. gadā dzimušie
Kategorija:Kazahstānas hokejisti
Kategorija:Habarovskas "Amur" spēlētāji
Kategorija:Ņižņekamskas "Ņeftehimik" spēlētāji
Kategorija:Astanas "Baris" spēlētāji
Kategorija:Ņižņijnovgorodas "Torpedo" spēlētāji
Kategorija:Vladivostokas "Admiral" spēlētāji
Kategorija:Čeļabinskas "Mechel" spēlētāji
Kategorija:Omskas "Avangard" spēlētāji